Raymond Queneau

Raymond Queneau (Le Havre, 1903. február 21. – Párizs, 1976. október 25.) francia író, költő, esszéista, matematikus. Az Oulipo egyik alapító tagja. Alapító tagja volt a ’Patafizikai Társaságnak is.

„Zazie egy álom (vagy egy lidércnyomás)”
„A regény szereplői valóságosak, ezért képzeletbeli személyekhez való hasonlóságuk csakis a véletlen műve lehet.”

Queneau a francia avantgárd egyik különleges alkotója volt. 10 éves korában kezdett írni. 1920-ban a Sorbonne-on tanult, és 1924-ben filozófiatörténeti diplomát szerzett. 1929-ben a szürrealistákhoz csatlakozott.

Első jelentős munkája a „Le Chiendent” (1933) című regény volt.

Matematikai képzettsége és érdeklődése olyan sajátos művek megalkotására is késztette, amelyek a számítástechnika felé mutattak előre (az 1961-es Százezer milliárd költemény – Cent mille milliards de poémes – tíz szonett egyenként tizennégy sorának kombinációi, elvileg az összes variációt tartalmazó nyelvi-matematikai játék – végtelen vers). A Zazie a metrón c. regénye a francia új hullám egyik kiemelkedő (azonos című) filmjének volt az ihletője, melyet Louis Malle rendezett.

1933-ban jelent meg első regénye (Le Chiendent), amelyért megkapta az ekkor alapított Deux-Magots irodalmi díjat (Le prix des Deux Magots). Néhány évig újságíróként is dolgozott, majd 1938-tól a Gallimard kiadó lektora, fordítója, később a lektori bizottság tagja lett. Első sikerét az 1942-ben megjelent Pierrot mon ami című műve hozza. 1947-ben jelent meg a Stílusgyakorlatok, melyhez az ötletet Johann Sebastian Bach A fúga művészete című nagyszabású variációs ciklusa adta: a mű egy rövid, egyszerű történet közel százféle stílusban elmesélve, amelynek később számos színházi feldolgozása készült.
 
Juliette Gréco népszerűvé tette a Si tu t’imagines c. dalát, Iris Murdoch pedig neki ajánlotta A háló alatt című regényét.

Művei

Regények 
 Le Chiendent (1933)
 Gueule de pierre (1934)
 Les Derniers Jours (1936)
 Odile (1937)
 Les Enfants du Limon (1938)
 Un rude hiver (1939)
 Les Temps mêlés (Gueule de pierre II) (1941)
 Pierrot mon ami (1942)(Angol Park)
 Loin de Rueil (1944)
 Exercices de style (Stílusgyakorlatok)
 On est toujours trop bon avec les femmes (Mindig agyonkényeztetjük a nőket) (1947)
 Saint-Glinglin (1948)
 Le Journal intime de Sally Mara (1950)
 Le Dimanche de la vie (1952) (Az élet vasárnapja)
 Zazie dans le métro (1959) Zazie a metrón (regény))
 Les Fleurs bleues (1965)
 Le Vol d’Icare (1968)

Versek 
 Chêne et chien (1937)
 Les Ziaux (1943)
 L’Instant fatal (1946)
 Petite cosmogonie portative (1950)
 Cent Mille Milliards de Poèmes (1961)
 Le Chien à la mandoline (1965)
 Courir les rues (1967)
 Battre la campagne (1968)
 Fendre les flots (1969)
 Morale élémentaire (1975)
 Pour un art poétique

Magyarul 
 Angol Park; ford., utószó Bajomi Lázár Endre; Európa, Bp., 1966 (Modern könyvtár)
 Zazie a metrón; ford. Klumák István, bev. Pődör László; Magvető, Bp., 1973 (Világkönyvtár)
 Az élet vasárnapja; ford. Bognár Róbert; Európa, Bp., 1982 (Vidám könyvek) 
 Ikárosz repül; ford. Bognár Róbert; Európa, Bp., 1984 (Vidám könyvek) 
 Stílusgyakorlatok; ford., kieg. Bognár Róbert, tipográfiai stílusgyakorlatokkal megformálta Szántó Tibor; Helikon, Bp., 1988 
 Exercices de style / Stílusgyakorlatok; ford. Bognár Róbert; Noran, Bp., 1996 (Kentaur könyvek)
 Mindig agyonkényeztetjük a nőket. Ír regény Sally Mara tollából; ford. Bognár Róbert; Osiris, Bp., 2008 )
 Értekezés a demokrata erényekről; ford. Szigeti Csaba; Napkút, Bp., 2014 (Káva téka)

Források

Fordítás

Jegyzetek

További információk

 Raymond Queneau weblap
 Százezer-milliárd költemény három nyelven

Francia költők
Francia írók
Patafizikusok
Francia matematikusok
1903-ban született személyek
1976-ban elhunyt személyek
Le Havre-iak